
REFERAT

pentru avizarea Planului Urbanistic de Detaliu „Cladire pentru locuinţe şi funcţiuni complementare” Calea Bogdăneştilor nr. 12 şi 12A, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92007-001828/16.03.2007, prin care se solicită avizarea din punct de vedere urbanistic a Planului Urbanistic de Detaliu  „Cladire pentru locuinţe şi funcţiuni complementare” – Calea Bogdăneştilor nr. 12 şi 12A, Timişoara
Având în vedere cerinţele Certificatului de Urbanism nr. 4492 din 02.08.2006.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu  „Cladire pentru locuinţe şi funcţiuni complementare” – Calea Bogdăneştilor nr. 12 şi 12A, Timişoara.
Documentaţia este iniţiată de beneficiarii BARABAŞ Ludovic şi BARABAŞ Lidia Mariana şi elaborată de S.C. STUDIO ARCA S.R.L. Timişoara, proiect nr. 190/2006.

Terenul propus pentru construire este situat în intravilanul municipiului Timişoara, în zona Circumvalaţiunii şi face parte din UTR nr. 12 având destinaţia de zonă pentru locuinţe şi funcţiuni complementare, cu front la Calea Bogdăneştilor.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul, în suprafaţă totală de 1143 mp, aflat în proprietatea lui BARABAŞ Ludovic si a sotiei BARABAŞ Lidia Mariana este identificat prin C.F. nr. 13615, nr. cadastral 1541-1542/1 având o suprafaţă de 962 mp şi C.F. nr. 13616, nr. cadastral 1541-1542/2 cu o suprafaţă de 181 mp. Pe cele două parcele sunt amplasate mai multe constructii cu regim P şi Dp+P care urmeaza sa fie desfiinţate in baza unei Autorizatie de desfiintare. Terenul este accesibil pietonal şi auto de pe latura sa sudica dinspre Calea Bogdăneştilor.

Documentaţia are drept obiectiv realizarea unui ansamblu compus din 2 corpuri de cladire cu destinaţia de birouri, servicii şi locuinţe la etajele superioare. Regimul de înălţime propus este de S+P+5E+Er pentru corpul A şi S+P+2E+Er pentru corpul B. Incinta se va amenaja cu spaţii verzi (min. 20% din suprafaţa terenului), platformă pentru colectarea deşeurilor menajere şi parcaje ce vor deservi clădirea propusa (22 locuri). 

Se vor păstra accesele pietonal şi auto, existente pe parcela. Accesul auto pentru parcajele din incinta parcelei (cu posibilitate de întoarcere în curte) se va face de pe latura sudică traversând liniile de tramvai din faţa imobilului şi va permite accesul maşinilor de intervenţie.
           Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.
Construcţia propusă corpul A va păstra aliniamentul generat de clădirile de pe Calea Bogdăneştilor iar corpul B va fi amplasat la o distanta de 19m respectiv 25m fata de limita posterioara a parcelei. 
Se propune un procent de ocupare al terenului de max. 55,0% şi un coeficient maxim de utilizare al terenului de 3,5. 
Recomandarea Directiei de Urbanism privind regimul maxim de înălţime este
· S+P+maxim 5E pentru corpul A şi 
· S+P+2E+Er pentru corpul B.
Având în vedere regimul de înălţime propus, corpul A de clădire va fi prevăzut şi dotat cu lift pentru accesul persoanelor, în conformitate cu normativele în vigoare. 
Se vor respecta condiţiile impuse prin avizele eliberate de deţinătorii de reţele şi utilităţi publice.
Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu  „Cladire pentru locuinţe şi funcţiuni complementare” – Calea Bogdăneştilor nr. 12 şi 12A, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

